Уилям Фокс Талбот
Уилям Хенри Фокс Талбот () е един от пионерите на фотографията, със значителен принос в подобряването на фотографския процес. Също така е запомнен с патентоването на своята технология, което до голяма степен забавя развитието на фотографията в Англия.

Ранни години 
Уилям Фокс Талбот е единственото дете на Уилям Дейвънпорт Талбот, от Абатство Лейкък, Уилтшър, и Лейди Елизабет Фокс Стрейнджуейс, дъщеря на Втория граф на Илчестър. Учи в Хароу и Тринити Колидж в Кеймбридж, където е удостоен с Награда за личност през 1820 г. и се дипломира като 12-ият wrangler („вранглър“-студент, завършващ с отличие по математика в Кеймбриджкия университет) през 1821 година.

От 1822 до 1872 година Талбот поддържа оживена кореспонденция с Royal Society of London for the Improvement of Natural Knowledge (кралското научно общество), най-често на математически теми. Още в най-ранен период той започва своите оптически експерименти, които после ще дадат толкова важни резултати в областта на фотографията. През 1826 г. пише статия за Edinburgh Journal of Science („Единбургски научен журнал“) озаглавена „Някои експерименти върху цветния пламък“, а през 1827 г. друга такава за Quarterly Journal of Science („Тримесечен научен журнал“) на тема „Монохроматична светлина“. Пише още и ред статии за Philosophical Magazine („Философско списание“) на химични теми, включително и една за „Химическите промени на цвета“.

Изобретяване на калотипния процес 
Фокс Талбот от дълго време вече се занимава с фотографски експерименти, когато в началото на януари 1839 г. новината за фотографския процес на французина Луи Дагер се разчува от другата страна на Ламанша. Англичанинът набързо събира записките си и ги представя пред Royal Instituton и Royal Society в края на януари 1839 г.

Процесът на Талбот използвал хартия, покрита с фоточувствителен материал – сребърен хлорид. Той поставял обекти върху фотохартията и я експониранира на слънчева светлина. Образите, получени по този метод днес се наричат фотограми.

По-късно Талбот поставя фотохартията в камера обскура и получения негативен образ фиксира в солена вода. След още няколко подобрения той оповестява през 1840 г. изобретяването на калотипията, която след още няколко доусъвършенствания нарича талботипия.

Библиография 
 Hermes, or Classical and Antiquarian Researches (1838–1839)
 Illustrations of the Antiquity of the Book of Genesis (1839)
 The Pencil of Nature (1844–1846)„Моливът на природата“. В: Удивителната фотография и удивителният XIX век. Учебно помагало. Съставител Пламен Шуликов. Велико Търново: Фабер, 2016
 English Etymologies (1846)

За него

Външни препратки 
 Fox Talbot Museum
 

Британски фотографи
Пионери във фотографията
Английски изобретатели
Британски инженер-химици
Английски инженери
Възпитаници на Кеймбриджкия университет
Членове на Британското кралско научно дружество
Законодатели
Ориенталисти
Дорсет